**“ДАРХАН ЗОЧИД БУУДАЛ” ХК 2017 ОНЫ ХАГАС ЖИЛИЙН**

 **ҮЙЛ АЖИЛЛАГААНЫ ТАЙЛАН**

**1.Үнэт цаас гаргагчийн нэр,оршин суугаа хаяг:**

Хаяг: Дархан Уул аймаг, Дархан сум 11-р баг компанийн өөрийн байр

Утас: 99054677

Электрон хаяг: servise@darhan hotel.mn

**2. Хуулийн этгээдийн улсын бүртгэлийн мэдээлэл:**

Компанийн нэр: “Дархан зочид буудал” ХК

Улсын бүртгэлийн дугаар: 1910010008

Регистрийн дугаар: 2024802

Үйл ажиллагааны чиглэл: Зочид буудал, ресторан

Нийт гаргасан хувьцаа: 89453 ширхэг энгийн хувьцаа

227 хувьцаа эзэмшигчидтэй. /2017 оны 03 дугаар сарын 27 –ны өдрийн тархалтын судалгаа/

**3.Үнэт цаас гаргагчийн зорилго, үйл ажиллагааны стратеги, түүний хэрэгжилтийн талаарх мэдээлэл:**

2017 онд ашиг орлогоо нэмэгдүүлэх, үйлчлүүлэгчийн тав тухыг хангасан орчин бүрдүүлэх, хоолны нэр төрлөө өөрчлөх амт чанарыг сайжруулах, үйлчилгээний чанарыг эрхэмлэн ажиллах зорилт тавин ажиллаж байна.

**1.Үндсэн үйл ажиллагаа**

“Дархан зочид буудал” ХК нь 2017 онд зочид буудал, зоогийн газар, фитнес, караоке, сауны чиглэлээр үйлчилгээ үзүүлэх.

**Хөдөлмөрийн сахилга бат, бүтэц зохион байгуулалтын чиглэлээр:**

Бүх ажилчдад үйлчилгээний соёл,зочид буудлын стандартаар 6 цагийн хичээл, зоогийн газрын ажилтнуудад зоогийн газарт мөрдөгдөх дүрэм журам,хоолны газрын үйлчилгээ, зохион байгуулалт,технологийн талаар онол дадлагын 25 цагийн, хөдөлмөрийн аюулгүй ажиллагаа эрүүл ахуйн чиглэлээр 2 цаг, газтай харьцах аюулгүй ажиллагааны чиглэлээр 2 цаг,Архидан согтуурахтай тэмцэх тухай хууль, тамхины хяналтын тухай хуулийн талаарх сургалтуудыг ажлын байран дээр зохион байгуулж мэдлэгийг дээшлүүлсэн.

Байгууллагад шинээр гарсан мөрдөгдвөл зохих дүрэм журмын хүрээнд үйл ажиллагаагаа нийцүүлэн, хөдөлмөрийн аюулгүй ажиллагааны дүрэм, зочид буудлын дүрэм, угтагч нарын мөрдөж ажиллах журам, хүнсний аюулгүй байдалд мөрдөх шалгуур үзүүлэлт зэргийг мөрдүүлж, хөдөлмөрийн аюулгүй ажиллагаа, эрүүл ахуйг хариуцсан ажилтанг томилж, ажилтнуудыг ажилдаа орох бүрт нь аюулгүй ажиллагааны зааварчилгаа өгч байна.

Ажиллагсдыг өдөр тутам хийсэн ажлыг нь үнэлж, ажлыг дүгнэдэг болгосон

Дотоод хяналтын чиглэлээр батлагдсан төлөвлөгөөний дагуу 27 удаа хяналт шалгалт хийж илэрсэн зөрчлийг бүрэн засуулж, дотоод хяналт, шалгалтын тайланг аймгийн МХГ-т хугацаанд нь хүргүүлж ажилласан.Сарын ажлын төлөвлөгөөний дагуу сар бүрийн 2-р долоо хоногт тогтмол ажлын байрны үзлэг ариун цэвэрт дотоод хяналтыг хийж илэрсэн дутагдал зөрчлийг арилгаж гүйцэтгэлд хяналт тавин ажиллаа.

**4. Үйлчилгээний соёл, стандартыг хэрэгжүүлэх чиглэлээр:**

* “Зочид буудлын үйлчилгээний чанарын зэрэглэл үндсэн шаардлага MNS 4588:2004“ стандартын хэрэгжилт 75%, “Хоолны газрын ангилал зэрэглэл үндсэн шаардлага MNS 4557:2005 стандартын хэрэгжилт 75% тай байна.Чанарын удирдлагын тогтолцоог ISO 9001:2002 нэвтрүүлэх бэлтгэл ажлыг хангах судалгаа хийх.
* Үйл ажиллагаагаа гадагшаа таниулах, борлуулалтын орлогыг нэмэгдүүлхээр сар бүрийн тэмдэглэлт баярыг тохиолдуулан хамтлаг дуучидтай хамтран ажиллаж Дарханыхаа залуус үйлчлүүлэгчиддээ зориулсан төрөл бүрийн бэлэгтэй арга хэмжээг зохион байгуулсан.Үүнд: “Авто ралли”, Хүүхдийн баярын арга хэмжээ, эх үрс, цэргийн баярын арга хэмжээ зэрэг төрөл бүрийн арга хэмжээнүүдийг улирал тутамд зохион байгуулан явуулж ирлээ.
* Тохижилт үйлчилгээний чиглэлээр зочид буудал, зоогийн газар тус бүрийн ашиглаж байсан тавилга эд хогшил зэргийг шинэчлэн засварлаж, эвдрэл гэмтлийг байнга засаж сэлбэж байна.
* Олон нийтийн ажил хөгжүүлэх сургалт

Сар бүрийн ажлын төлөвлөгөөндөө хөгжүүлэх сургалтыг зохион байгуулж ажиллаж байна.Мөн аялал жуулчлалын үзэсгэлэнд оролцох туршлага судлан УБ хотноо жил бүр зохион байгуулагддаг HORECA 2017 зочид буудал, зоогийн газар, аялал жуулчлалын хангамжийн үзэсгэлэнтэй танилцсан.

* Сарын ажлын төлөвлөгөөний дагуу сар бүрийн 2-р долоо хоногт тогтмол ажлын байрны үзлэг ариун цэвэрт дотоод хяналтыг хийж илэрсэн дутагдал зөрчлийг арилгаж гүйцэтгэлд хяналт тавин ажиллаа.
* ЭМС-ийн тушаалыг мөрдөж 6 сар тутмын эрүүл мэндийн үзлэг шинжилгээнд ажилчдаа бүрэн хамрууллаа.

**5.Ашиг орлогоо нэмэгдүүлэх менежментийн чиглэлээр:**

* Хоолны меню, бүтцийг шинэчилсэн .
* Зоогийн газрын материаллаг баазыг нэмэгдүүлэх зорилгоор зарим нэг хөрөнгө авсан, ажлын байрны зохион байгуулалтыг өөрчилж, зоогийн газрын менежертэй болсон, ур чадвар өндөртэй тогооч нарыг авч ажиллуулан, 6 төрлийн сеть хоолны меню шинээр нэмж гарган 10 төрлийн соусыг шинээр хийж эхэлсэн.Зах зээлийн болон өрсөлдөгч байгууллагуудын үнийн судалгааг тогтмол хийж үнийн өөрчлөлтийг тухай бүр хийж ажиллав.
* Хамтран ажиладаг төрийн болон төрийн бус байгууллагуудын удирдлагуудад танилцуулах хоолны өдөрлөг зохион байгуулсан нь үр дүнгээ өгч захиалгаар үйлчилгээ үзүүлэх боломж бүрдсэн.
* Зочид буудлын өрөөний үйлчилгээ, ажлын хариуцлагыг сайжруулах, зорилгоор өрөө бүрийг өдөр тутам хүлээлцэж журнал хөтлөх, гарсан гэмтэл засварыг цаг алдалгүй хийх зэрэг
* Харилцагч байгууллагуудад хамтран ажиллах санал, үйчилгээний талаарх мэдээллийг хүргүүлж ажиллав.
* Өрөөнүүдйин үйлчилгээг сайжруулах зорилгоор LED телевизор, дотуур утас тавьсан, цагаан хэрэглэл 1 ээлжийг бүрэн шинэчилсэн.
* Зоогийн газар, зочид буудлуудыг сүлжээгээр холбосон санхүүгийн программтай болгов.
* Томоохон хүлээн авалтуудын зориулалтанд тохируулж тухайлбал хурим, шинэ жилийн арга хэмжээ, одонгын найр зэрэг чиглэлүүдээр заалны засалт хийж,үнэлгээндээ оруулдаг, хөтлөгч, дуучидын захиалгыг авч хамтарч ажилладаг болов.

**6. Үнэт цаас гаргагчийн түүх, тухайн зах зээлд эзэлж буй байр суурь, судалгаа:**

Дархан зочид буудал нь Дархан хотод 1982 онд үйл ажиллагаагаа төрийн мэдэлд явуулж эхэлсэн 1997 онд хувьчлагдсан Дархан хотын анхны зориулалтын барилга байгууламжтай зочид буудал зоогийн газрын иж бүрэн цогцолбор юм.

Хотын төвийн А бүсэд байрлалтай 17000 метр кв талбай бүхий эдэлбэр газартай гадна орчны 80 хувь нь ногоон байгууламжтай, гэрэлтүүлэгтэй камертай , авто машины үнэгүй зогсоолтой , цэвэр бохир усны төвлөрсөн систем, дулаанд холбогдсон.

Дархан зочид буудал нь 3 одтой зочид буудлын зэрэглэл хангахуйц тохилог , зочид хүлээж авах А, Б корпустай, нэг ээлжиндээ 110 зочин хүлээн авах хүчин чадалтай, 56 өрөөтэй, өрөөнүүд нь стандарт, /хагас люкс, люкс/ гэсэн зэрэглэлтэй бүх өрөөнүүдэд мини бар , дотуур холбоотой, утасгүй интернэттэй, кабелийн суваг бүхий LCD телевизортой, зочид буудалд буусан зочдоо өглөөний цайгаар үнэгүй үйлчилдэг зочдод зориулсан 24 цагийн өрөөний үйлчилгээ ,караоке, үдшийн цэнгээний газар , саун , фитнес клуб, хувцас угаах,хурлын заал зэргээр үйлчлэх бүрэн боломжтойн дээр камержсан зочдын машиныг байрлуулах гражтай.

Дархан ресторан нь нэг ээлжиндээ 150-200 зочин хүлээн авах хүчин чадалтай хоолны 3 танхимт ай европ,монгол ,хятад гэсэн орнуудын олон төрлийн захиалгат хоолоор үйлчилдэг.

**7. Санхүүгийн тайлангийн үзүүлэлт:**

Санхүүгийн тайлангаа холбогдох хуулийн дагуу улирлын тайлан,хороонд бүртгэлтэй аудитын байгууллагаар баталгаажсан жилийн эцсийн санхүүгийн тайлангаа Нягтлан бодох бүртгэлийн тухай хуулийн 10.3, Аудитын тухай хуулийн 10.2.1 д заасаны дагуу Татварын хэлтэс, МХБ, СЗХ зэрэг байгууллагуудад хүргүүлдэг.

**8. Үнэт цаас гаргагчийн бараа бүтээгдэхүүн, үйлчилгээний зах зээлд гарсан**

 **томоохон өөрчлөлт**

* 2016 оны орлогын тайлангийн үзүүлэлтээс харахад эдийн засгийн хямралтай нөхцөл байдал болон өрсөлдөгч аж ахуйн нэгж байгууллагууд олноор гарч ирсэнтэй холбоотойгоор орлого буурсан үзүүлэлттэй байгаа хэдий ч өөрсдийн боломж бололцоондоо тулгуурлан дотоодын нөөц боломжоо ашиглан ресторон зочид буудлын үйл ажиллагаандаа шинээр бүтээгдэхүүн, үйлчилгээ нэвтрүүлэх судалгаа хийх ажлуудыг тогтмол явуулж байна.
* Санхүүгийн алдагдлыг бууруулах талаар судалгаа гарган зарим нэгэн алдагдлыг бууруулах талаар аян зохион байгуулах
* Сар бүрийн ажлын төлөвлөгөөндөө хөгжүүлэх сургалтыг зохион байгуулж байна. Үүнд:

 “Зочид буудал” түүнд тавигдах шаардлага танхимын сургалт

Хүнсний аюулгүй байдал, эрүүл ахуйг мөрдөж ажиллах нь” сургалт

“ Галын аюулгүй байдлын тухай” танхимын болоод дадлагат сургууль

“Рестороны төрөл онцлог ангилал” танхимын сургалт

* Тэмдэглэлт баяр ёслол бүрээр тогтмол захиалгат болон үйлдвэрлэл үйлчилгээ гарган ажиллаж байна.
* Өөрийн нэрийн хоол, пиццаг гарган үйлчилгээнд нэвтрүүлснээр олны талархлыг хүлээж байгаа.

**9.Үнэт цаас гаргагчийн хяналтыг жинхэнэ хэрэгжүүлэгч этгээдийн талаарх мэдээлэл:**

 Компанийн хяналтын багц эзэмшигчийн мэдээлэл: Намсрай овогтой Мөнхдаш “Бурхан халдун групп”-ын ерөнхий захирал -79.48 хувь буюу 71.093 ширхэг хувьцааг эзэмшдэг.

**10.Үнэт цаас гаргагчийн удирдлага, эрх бүхий албан тушаалтны цалин,урамшууллын хэмжээ,тэдгээр нь үнэт цаас эзэмшдэг талаархи мэдээлэл:**

|  |  |  |  |  |  |
| --- | --- | --- | --- | --- | --- |
| Овог нэрс | Албан тушаал | Цалин урамшуулал | боловсрол | Үнэт цаас эзэмшдэг эсэх | Ажлын туршлага |
| Н.Мөнхдаш | ТУЗ-ийн дарга |  0 төг | дээд | 71093 79.48% | Бурхан халдун групп ХХК ерөнхийлөгч |
| Б.Ганпүрэв | Гүйцэтгэх захирал |  1 000 000 | дээд | үгүй | Дархан зочид буудал ХК гүйцэтгэх захирал |
| П.Алимаа | ТУЗийн гишүүн |  0 төг | дээд | үгүй | Бэйст кредит ББСБ захирал |
| Б.Мягмардаш | ТУЗийн гишүүн |  0 төг | дээд | үгүй | Бурхан халдун групп ХХК гүйцэтгэх захирал |
| Э.Мянганбаяр | ТУЗ ийн гишүүн |  0 төг | дээд | үгүй | Мөнх халдун ХХК гүйцэтгэх захирал |
| Н.Пүрэвдаш | ТУЗ ийн гишүүн |  0 төг  | дээд | үгүй | Тэргүүн гранд ХХК захирал |
| Л.Ариунтуяа | ТУЗ ийн хараат бус гишүүн |  0 төг | дээд | үгүй | Кредит монгол ББСБ гүйцэтгэх захирал |
| О.Хүрэлчулуун | ТУЗ ийн хараат бус гишүүн |  0 төг | дээд | үгүй | Цуутай монгол ХХК захирал |
| Б.Энхбаяр | ТУЗ-ийн хараат бус гишүүн |  0 төг | дээд | үгүй |  Дархан Уул аймаг дахь хүчний гурван төрөлтийн холбооны тэргүүн |
| С. Дагиймаа | ТУЗийн нарийн бичиг |  0 төг | дээд | үгүй | Дархан зочид буудал ХК ТУЗ нарийн бичиг |

**11. Ногдол ашгийн талаарх мэдээлэл:**

**Компани нь 2016 онд / 32.634 894 71 / төгрөгийн алдагдалтай ажилласантай холбогдуулан ногдол ашиг хувиарлахгүй байхаар тогтоосон ТУЗ-ийн шийдвэрийн дагуу ногдол ашиг хувиарлаагүй болно.**

**12. Компанийн тухай хуулийн 87.89 –р зүйлд заасан их хэмжээний болон сонирхолын зөрчилтэй хэлцэл хийсэн эсэх талаархи мэдээлэл:**

Компанийн тухай хуулийн 87,89 дүгээр зүйлд заасан их хэмжээний гэрээ хэлцэл хийгдээгүй болно.